-
- “Kabiyeni, Kalengeni . . . Abasambi” - “Mulenkonka” (cf)
-
Umulimo Uo na Ifwe Tufwile Ukulabomba
14. Cinshi cilangilila ukuti umulimo walembwa pali Mateo 28:18-20 wa basambi ba kwa Kristu fye bonse? (Moneni ifyebo pe samba.)
14 Ilyo Yesu abuukile ku bafwa, apeele abasambi bakwe umulimo ukalamba nga nshi ilyo alandile amashiwi ya kuti “Kabiyeni, kalengeni . . . abasambi.” Taletontonkanya fye pa basambi abo ali na bo bulya bushiku pa lupili lwa mu Galili.* Umulimo atendeke wali no kufika ku “ba nko shonse,” kabili wali no kutwalilila “ukufika na ku mpela ya bwikashi.” E ico kanshi, abasambi bonse aba kwa Kristu bafwile ukubombako uyu mulimo, kumo na ifwe lelo. Natulande pa mashiwi ya kwa Yesu ayalembwa pali Mateo 28:18-20.
-
-
- “Kabiyeni, Kalengeni . . . Abasambi” - “Mulenkonka” (cf)
-
16. Bushe ilyo Yesu alandile ukuti “kabiyeni,” aletweba ukucita cinshi, kabili bushe kuti twabomba shani uyu mulimo atupeele?
16 Yesu nomba alondolola ifyo uyo mulimo waba, atampila ne shiwi lya kuti: “Kabiyeni.” (Icikomo 19) E ico atweba ukuti tubombeshe pa kuti tutwale ubukombe bwa Bufumu ku bantu. Pa kutwala ubukombe ku bantu, kwaba inshila shalekanalekana isho twingabomfya. Ukushimikila ku ng’anda ne ng’anda e nshila ikalamba iyo tulandilamo na bantu. (Imilimo 20:20) Kabili tulashimikila abantu ilyo tulelanda fye na bo ilyashi; tulafwaya sana ukutendeka ukulanda na bantu pa mbila imbila nsuma ilyo tulecita icili conse. Tulalula inshila sha kushimikilamo abantu ukulingana ne fyo abantu bali e lyo ne fyo ifintu fili. Lelo icintu cimo icishaluka ca kutila: ‘Tuya’ ku kufwaya abayana.—Mateo 10:11.
17. Bushe pa ‘kulenga abasambi’ tucita shani?
17 Lyena Yesu alondolola umulimo alefwaya tulebomba, atile, “kalengeni aba nko shonse ukuba abasambi.” (Icikomo 19) Bushe tucita shani pa kuti ‘tulenge abasambi’? Umusambi, muntu uulesambilila. Lelo ukulenga abasambi kwena, te kweba fye abantu ifyebo iyo. Ilyo tulesambilila Baibolo na balefwaya ukusambilila, ico twimininapo, kwafwa abo bantu ukuba abasambi ba kwa Kristu. Nga twakwata fye ishuko, tulalanda pa fyo Yesu ali pa kuti uo tulesambilisha alamumona ukutila e Kasambilisha wakwe kabili e o afwile ukupashanya, e kutila ukuba ifyo ali no kubomba umulimo alebomba.—Yohane 13:15.
18. Mulandu nshi ulubatisho lwacindamina nga nshi mu bumi bwa musambi?
18 Cimbi icacindama muli uyu mulimo acilandile ilyo atile: “Mulebabatishisha mwi shina lya kwa Tata ne lya Mwana ne lya mupashi wa mushilo.” (Icikomo 19) Ulubatisho e cikaankaala sana ico umusambi afwile ukucita mu bumi bwakwe, e cilangilila ukuti umuntu nomba naipeela no mutima onse kuli Lesa. E ico ulubatisho lulafwaikwa pa kuti umuntu akesepusuka. (1 Petro 3:21) E ico kanshi nga ca kuti umusambi wabatishiwa aletwalilila ukulabombela Yehova na maka yakwe yonse kuti asubila ukwisapaalwa umuyayaya ku ntanshi mu calo cipya icileisa. Bushe mwalyafwapo umuntu ukuba umusambi wabatishiwa uwa kwa Kristu? Mu mulimo twapeelwa fwe Bena Kristu, mwaba insansa ishingi nga nshi.—3 Yohane 4.
-
unk bem_Latn unk bem_Latn bem_Latn bem_Latn unk unk bem_Latn unk bem_Latn bem_Latn bem_Latn bem_Latn bem_Latn bem_Latn unk